ZAPISNIK S 24. SJEDNICE UPRAVNOG VIJEĆA ZAVODA ZA JAVNO ZDRAVSTVO ŠIBENSKO-KNINSKE ŽUPANIJE
 
24. sjednica Upravnog vijeća Zavoda za javno zdravstvo Šibensko-kninske županije održana je u četvrtak  24. rujna 2026. godine u  15.30.
Na sjednici su prisutni: predsjednik UV gosp. Petar Alfirević, i članovi gosp.Goran Pauk, gosp. Domagoj Vranjić, gđa.Danijela Ognjenović, gđa Zora Jurin, ravnateljica Zavoda za javno zdravstvo Šibensko-kninske županije  gđa. Branka Unić Klarin,  gđa. Lidija Bujas, predsjednica  Stručnog vijeća Zavoda za javno zdravstvo Šibensko-kninske županije, gđa Antonia Skorić voditeljica Odjela za zajedničke poslove te Ivana Kapitanović zapisničarka.  
Odsutni su gosp. Marinko Artuković i  gosp. Vedran Milković.

Za sjednicu je bio predložen sljedeći dnevni red 
1. Zapisnik s 22. (elektronske) sjednice UV-a
1. Zapisnik s 23. sjednice UV-a
2. Dodatak XIII.Ugovoru o provođenju specijalističko-dijagnostičke zdravstvene zaštite 
3. V. izmjene i dopune Plana nabave
4. II. rebalans Financijskog plana za 2026.god.  Zavoda za javno zdravstvo Šibensko-kninske županije
5. Razno

	

Predsjednik čita dnevni red, a potom je dao predloženi dnevni red  na glasovanje i utvrdio da je dnevni red  jednoglasno prihvaćen.
Ad 1. Zapisnik s  22. (elektronske) sjednice UV-a
Ad 1. Zapisnik s 22. (elektronsle) sjednice  UV-a je  jednoglasno prihvaćen, prilaže se zapisniku i čini njegov sastavni dio.

Ad 2. Zapisnik s 23. sjednice UV-a
Ad 2. Zapisnik s 23.  sjednice  UV-a je  jednoglasno prihvaćen, prilaže se zapisniku i čini njegov sastavni dio.

Ad.3. Dodatak XIII. Ugovoru o provođenju specijalističko-dijagnostičke zdravstvene zaštite 
Ravnateljica kaže da je to Ugovor s HZZO-om vezan za kliničku mikrobiologiju.  Povećanje po Ugovoru je oko 4.000€ mjesečno do kraja godine, odnosno ukupno oko 20.000€ do kraja godine.
Prošlu godinu smo prešli limit za oko 16.000€ i HZZO nam nije ništa od prekoračenja isplatio. Pojedinim Zavodima se prekoračenje isplati za  oko 50 ili 60%.
Predsjednik pita koliko se prekoračio limit s današnjim danom, a gđa Skorić kaže da HZZO šalje izvještaj o prekoračenju svaka tri mjeseca, tako da bi kroz listopad trebali dobiti informaciju koliko je limit prekoračen ili su se napravile usluge ispod limita.


[bookmark: _GoBack]Ad 3. Dodatak XIII. Ugovoru o provođenju specijalističko-dijagnostičke zdravstvene zaštite je  jednoglasno prihvaćen, prilaže se zapisniku i čini njegov sastavni dio, uz napomenu da se pravovremeno obaviještava prekoračenje limita.

Ad 4. V. izmjene i dopune Plana nabave
Gđa skorić kaže da su se mijenjali pragovi za provođenje javne nabave, te je sad prag 50.000€.

Ad 4. Ad 4. V. izmjene i dopune Plana nabave su  jednoglasno prihvaćene, prilažu se zapisniku i čine njegov sastavni dio.

Ad 5. II. rebalans Financijskog plana za 2026.god.  Zavoda za javno zdravstvo Šibensko-kninske županije
Gđa Skorić kaže da su smanjeni prihodi za 29.747€, a isto tako i rashodi da bi bili u ravnoteži.
Povećali smo prihode od Županije u iznosu od 41.500€ tako da ukupni prihodi od Županije iznose 285.500€, a od toga su decentralizirana sredstva 88.716,69€, a ostatak su interventna sredstva koja nam Županija doznačuje kao pomoć za isplatu plaća.
Smanjen je iznos od NPPO-a za financiranje specijalizacija, jer nam ove godine ističu dva programa i ostaje nam jedna specijalizantica.

Ad 5. II. rebalans Financijskog plana za 2026.god.  Zavoda za javno zdravstvo Šibensko-kninske županije su  jednoglasno prihvaćen, prilaže se zapisniku i čini njegov sastavni dio.
Ad 6. Razno
Predsjednik pita što je s programom skladišta, a ravnateljica kaže da je program proradio i od 21.rujna je u funkciji. Stavljena su početna stanja, uneseni ugovori, artikli, počele su se raditi narudžbenice, a slijedom toga radit će se i izdatnice.

Sjednica je završena u 16.00

Za zapisnik                                                                                       Predsjednik UV ZZJZ ŠKŽ	                                                               
Ivana Kapitanović                                                                               Petar Alfirević, dipl.ing.                                                           

